સાઉથ અમેરિકન ક્વોલિફાઈંગમાં બ્રાઝિલ બાદ ઉરૂગ્વેનું પ્રદર્શન દમદાર રહ્યું હતું. ટીમના અનુભવી ખેલાડીઓની ઉંમર 30 કે તેની પાર પહોંચી ગઈ છે પરંતુ ટીમમાં નવા ખેલાડીઓ પણ છે. ડિફેન્ડર ડિએગો ગોડિન (31) અને સ્ટ્રાઈકર એડિનસન કાવાની (30) તથા લૂઈસ સુઆરેઝ (30) હજી પણ વિરોધી ટીમને ભારે પડી શકે છે. પરંતુ હવે ટીમમાં ફેડેરિકો વાલ્વેર્ડે (19) અને નાહિતાન નાન્ડેઝ (21) જેવા યુવાન મિડફિલ્ડર્સનું પ્રદર્શન પ્રભાવશાળી રહ્યું છે. ઉરૂગ્વેની ટીમ 1930માં રમાયેલા પ્રથમ વર્લ્ડ કપની ચેમ્પિયન ટીમ છે.